open-index/open-wikipedia-markdown huggingface dataset:
Nathan Aké

**Nathan Benjamin Aké** (sündinud 18. veebruaril 1995 Haagis) on Hollandi jalgpallur. Ta mängib Premier League'i klubis Manchester City ja Hollandi jalgpallikoondises. Tema põhiline mängupositsioon on keskkaitsja, kui ta võib mängida ka vasakkaitsjana.

Ta alustas profikarjääri Chelseas. Debüüdi Inglismaa kõrgliigas tegi ta 17-aastaselt 26. detsembril 2012 Norwich City vastu. Chelseas sai ta mänguaega harva ja oli järgmistel hooaegadel suuremas osas laenul teises klubides. Hooajal 2014–15 oli ta kuu aega laenul esiliiga klubis Reading. Suurema osa hooajast 2015–16 mängis ta Watfordis ning lõi 20. detsembril mängus Liverpooli vastu oma esimese värava Inglismaa kõrgliigas. Hooaja 2016–17 esimesel poolel mängis ta laenul AFC Bournemouthis ning lõi Inglismaa kõrgliigas kolm väravat.

2017. aasta juunis naasis ta Bournemouthi ning sõlmis klubiga püsiva lepingu. Üleminesumma oli 20 miljonit naelsterlingit.

2020. aasta augustis sõlmis ta viieaastase lepingu Manchester Cityga. Väidetav üleminekusumma oli 41 miljonit naelsterlingit.

Debüüdi Hollandi jalgpallikoondises tegi Aké 2017. aastal sõprusmängus Maroko vastu. Esimese värava lõi ta koondisesärgis 4. juunil 2018 sõprusmängus Itaalia vastu.

Aké on pärit Elevandiluurannikult.

## Saavutused
;Chelsea
*Football League Cup: 2014–15
*UEFA Euroopa Liiga: 2012–13

## Viited
Arengutreening

**Arengutreening** ehk **kootsing** (inglise keeles *coaching*) on arengunõustamine, mõtteviiside muutumist soodustav ja loominguline koostöö juhendaja ja kliendi vahel, mille sihiks on võimete ja võimaluste täielikum kasutamine.

## Nimetus
2016. aastal korraldatud sõnavõistlusel leiti inglise sõna *coaching* eestikeelseks vasteks "kootsing". Hiljem valiti "kootsing" 2016. aasta kolesõnaks.

Enamik selle ameti esindajaid ega ükski kolmest selle tegevuse arendamise, selleteemaliste koolituste ja kutsestandarditega tegelevast organisatsioonist seda sõna ei kasuta.

## Olemus

Arengutreeningu puhul ei tegelda ravimise või tervendamisega, ei analüüsita kellegi hingeelu või kunagisi probleeme ega lahendata konflikte. Selle puhul anta hinnanguid ega pakuta lahendusi ning see pole ka kellegi treenimine mingi kindla eesmärgi saavutamiseks.  

See on abi ja toetus, paindlik lähenemine inimese enda arusaamistele ja vajadustele. Tegeldakse sellega, mis toimub just nüüd ja siin, ollakse suunatud tulevikku ning seatakse eesmärke. Sellega aidatakse inimesel ise aru oma probleemidest ja leida lahendusi.

## Sihid

* Takistusi ületades liikuda sihikindlalt
* Saavutada soovitud tulemusi.
* Aidata kasutada ressursse kõige efektiivsemal ja paremal viisil.
* Juhtida muudatusi elutervelt.
* Inspireerida, tekitada sisemist jõudu ja tasakaalu.

## Tulemused

* Inimene teeb tööd tulemuslikumalt, rõõmuga ja jätkusuutlikult.
* Inimene kasutab oma oskusi ja omadusi teadlikumalt ja efektiivsemalt.
* Inimene tuleb toime keeruliste olukordadega.

## Juhendaja

Juhendaja on eriväljaõppega asjatundja, kelle haridus, kogemused, tase vastavad ICF, EMCC, ESCÜ, või sarnase ühenduse poolt määratletud standarditele.

## Juhtide nõustamine

Tihtipeale vajavad juhid enda kõrvale arengunõustajat selleks, et treenida inimeste juhtimisega seotud oskusi ja saada tänu sellele oma töös tõhusamaid tulemusi. Juhendaja on ühtlasi neutraalne spetsialist, kes peegeldab ja abistab juhti tema igapäevatöös ja tegemistes – aidates tal märgata erinevaid mustreid ja vaatenurki.

## Meeskonna arendamine

Meeskonnatöös on arengunõustaja abiks nii koostöö tõhustamisel ja -kultuuri kujundamisel kui ka muudatuste juhtimisel.
Tüüpilised teemad meeskonna nõustamisel on infovahetus, rollid ja tööjaotus, koostööoskused ja konfliktid – kusjuures lähtutakse alati meeskonna konkreetsetest vajadusest.

## Juhtimine

Juhid õpivad ise oma igapäevase töö käigus kasutama arengunõustaja poolt soovitatud meetodeid ja vahendeid selleks, et toetada oma töötajate arengut ja tõsta efektiivsust. Sellist juhtimisstiili kasutav juht kasvatab töötajates eneseusku, motivatsiooni ning inimesi toetades ja neisse uskudes on ta ka ise seeläbi parem juht.

Selliseid juhtimismeetodeid saab õppida nii isikliku juhendaja abil kui ka spetsiaalse väljaõppega.

## Välislingid
*Mis on kootsing?
*Eesti Supervisiooni ja Coachingu Ühing

## Viited
Granit Xhaka

**Granit Xhaka** (sündinud 27. septembril 1992 Baselis) on Šveitsi jalgpallur. Ta mängib poolkaitsjana Saksamaa kõrgliiga klubis Leverkuseni Bayer ja Šveitsi jalgpallikoondises.

Ta alustas klubikarjääri kodulinnas Baselis, mille noortesüsteemiga liitus ta 2002. aastal. Hooaegadel 2010–11 ja 2011–12 tuli ta klubiga Šveitsi meistriks.

2012. aasta mais sõlmis ta viieaastase lepingu Saksamaa kõrgliiga klubiga Borussia Mönchengladbach.

2016. aasta mais sõlmis ta lepingu Londoni Arsenaliga. Üleminekusumma jäi vahemikku 30–35 miljonit naelsterlingit. Esimese värava lõi ta Inglismaa kõrgliigas 17. septembril 2016 mängus Hull City vastu.

Suvel 2023 siirdus Xhaka 25 miljoni euro eest Leverkuseni Bayerisse.

2009. aastal tuli ta Šveitsi kuni 17-aastaste koondisega noorte maailmameistriks. Šveitsi jalgpallikoondises tegi Xhaka debüüdi 4. juunil 2011 EM-i valikmängus Inglismaa vastu. Esimese värava lõi ta koondise särgis sama aasta 15. novembril sõprusmängus Luksemburgi vastu. 2014. aasta maailmameistrivõistluste teises alagrupimängus lõi ta värava Prantsusmaa vastu. 208. aasta maailmameistrivõistluste teises alagrupimängus lõi ta värava Serbia vastu. Lisaks kuulus ta Šveitsi koondisse 2016. aasta Euroopa meistrivõistlustel.

Xhaka vanemad on Albaania päritolu. Tema vanem vend Taulant Xhaka on samuti jalgpallur ja FC Baseli kasvandik, kuid mängib Albaania koondises.

## Saavutused
;Basel
*Šveitsi Super League: 2010–11, 2011–12
*Šveitsi karikas: 2011–12
;Arsenal
*FA Cup: 2016–17, 2019–20
*FA Community Shield: 2017, 2020

## Viited
Koduhani (Teppan)

**"Koduhani"** on eesti kirjaniku Alfred Teppani 1919. aastal ilmunud rahvalik koomiline näidend ehk jant.

Raamatu esmatrüki avaldas 1919. aastal Tartus Noor-Eesti kirjastus žanrimääratlusega "nali ühes vaatuses". 1924. aastal ilmus samas kirjastuses teine trükk. "Eesti kirjarahva leksikon" iseloomustab kirjaniku teost ühena tema "vähenõudlikest näidenditest", mis "olid mõeldud külalavadele, kus nad omaaegse aktuaalsuse ja koomiliste situatsioonide tõttu rohket ettekandmist leidsid".

## Telelavastus
Populaarne näidend vajus sõjajärgsel ajal unustusse, kuid muutus taas populaarseks, kui 1987. aasta veebruaris tegid režissöör Toomas Kirss ja toimetaja Vahur Kersna "Koduhanest" Eesti Televisioon 40-minutise telelavastuse sarjas "Kõverpeegli klassikat", kaasates Eesti toonased tippnäitlejad. Telelavastuses lisati algsele näidendile väliseid elemente, näiteks tutvustas Kersna saate eel "kaheksa aasta eest poolelijäänud" sarja "eelmisi 104 seeriat", kasutati USA telesarja "Dallas" tunnusmuusikat ning näidendi vahele näidatud pilareklaamide seas oli ka "Singid, vorstid, süldid Kristjan Londi vorstiärist Suure Kondi uulitsast".

Näidend andis nime telebrändile Hani Televisioon ehk H-TV. Televersioonile on järgnenud ka uuslavastusi, näiteks rahvateatritrupi Tõrva Tilgad ettekandes.

### Näitlejad
* Eva – Anu Lamp
* Paul – Andrus Vaarik
* Tungal – Aarne Üksküla
* vorstikaupmees Lont – Evald Hermaküla
* proua Lont – Maria Klenskaja
* teenija Kata – Helene Vannari

## Sisu
Näidendi tegelased on taluperemees Tungal, tema linnas elav poeg Paul, poja teenija Kata ja endise vorstikaupmehe perekond. Tegevus toimub 1920. aastatel linnaoludes. Süžee aluseks on klassikaline eksituste komöödia võte, kus kaks heades ärisuhetes pereisa tahavad naita oma lapsed, kes aga on omapäi juba tutvunud ja armunud ning ilmutavad vastuseisu sundabielule, teadmata, et vanema põlvkonna plaan on panna nad paari teineteisega.

## Viited

## Välislingid
* Koduhani ETV arhiivis
* Koduhani ETV fotoarhiivis
Helipuldi kvaliteedimäärajad

**Helipuldi kvaliteedimäärajad** on teatud tehnilised komponendid, mis aitavad helipulte liigitada amatöör- ja tippklassi. Nendeks komponentideks on eelvõimendid, protsessor ja arvuti. Samas ei mõjuta ainult tehnilised tegurid helipuldi kvaliteeti, vaid ka kasutajasõbralikkus, vajalike funktsioonide paigutus ja kättesaadavus ning klientuuri- ja turuhinnang. Viimast hinnatakse kõige enam lihtsuse ja minimaalse õppimiseks kuluva aja baasil. 

## Analoog- ja digitaalpuldid
On olemas kahte sorti helipulte - analoog ja digitaal. Digitaalsete helipultide suureks eeliseks on "tagasivõtmine" ehk iga liigutust on võimalik helipuldi mällu salvestada ja seda hiljem hõlpsasti "tagasi kutsuda". Analoogpuldil peab iga nupuliigutuse eraldi dokumenteerima, et vajadusel puldi seisu hiljem taastada. Samas helilise poole pealt, võrreldes digitaalsega, on analoogehitusel(traat, raud, elektrilised komponendid) iseäralikum ja pehmem helikeel. 

## Amatöörklassi ''live''-helipuldid
*Behringer X32
*Roland M200i
*Yamaha 01V96i

## Tippklassi ''live''-helipuldid
*MIDAS PRO1
*DigiCo SD12
*SSL - L200

## Kirjandus
*https://www.psneurope.com/business/pro-audio-live-mixing-consoles-products
*https://www.careersinmusic.com/audio-mixer/
Overall Eesti

**Overall Eesti AS** on Eesti aktsiaselts, mis müüb ja rendib elektroonika- ja telekommunikatsiooni. Ettevõtte peakontor asub Tallinnas.

Ettevõte asutati 1990. 

Ettevõttes töötab 65 töötajat (2012).

Ettevõtte tähtsaim partner on Canon.

Ettevõte on üks loodusfotovõistluse "Vereta jaht" korraldajaid.. 

## Viited

## Välislingid
*Koduleht
PAG (ettevõte)

**PAG OÜ** (varem PAG AS) on Eesti ehitusettevõte, mis kavandab ja juhib ehitusprojekte.

Ettevõte asutati 1990.

Ettevõte on Eesti Ehitusinseneride Liidu, Eesti Kaubandus-Tööstuskoja ja Eesti Teraskonstruktsiooniühingu liige.

## Viited

## Välislingid
*Koduleht
Hârlău

**Hârlău** (varasemas kirjaviisis **Hîrlău**) on linn Rumeenias Iași maakonnas. Linn asub ajaloolises Moldova piirkonnas.

Linna haldusalasse kuulub Pârcovaci küla.

Ürikutes mainitakse asulat esimest korda 1384. aastal, linnaõigused sai 1968. aastal.

2011. aasta rahvaloenduse andmetel oli Hârlău elanikest rumeenlasi 85,97%, mustlasi 5,77% ja teistest rahvustest inimesi 0,06%. Rahvus oli teadmata 8,17%-l inimestest.

## Galerii

Biserica Sf. Gheorghe din Harlau2.jpg
Hotel Harlau.jpg
Juzgado de Hârlău.jpg
Wümme nõgu

**Wümme nõgu** (saksa: *Wümmeniederung*) on soo-, geesti- ja metsamaastik Elbe-Weseri kolmnurgas Saksamaa Alam-Saksi liidumaal. See kuulub peamiselt Rotenburgi kreisi ja on Stade geesti osa. Lõunas külgneb see Achim-Verdeni geestiga. 

Sellel ei ole selgelt määratletud piiri Lüneburgi nõmmega, seetõttu paistavad paljud kohad kuuluvat mõlemasse piirkonda. Tüüpiliselt õrnalt lainetavale maastikule on paljud väikesed jõed, ojad ja järved. Sealhulgas Wümme, Wieste, Fintau, Rodau, Wiedau ja Visseli jõgi, samuti kaksikjärved *[[Bullenseen]]*. Sellel iidsel maastikul kõneldakse üldiselt alamsaksa keelt.

Külad ja linnad Wümme nõos:

* Rotenburg (Wümme)
* Scheeßel
* Lauenbrück
* Fintel
* Gyhum
* Sottrum
* Ahausen
* Ottersberg
* Fischerhude
* Bothel
* Visselhövede
PKC Eesti

**PKC Eesti** on Eesti tööstusettevõte. PKC Eesti kuulub Soome kontserni PKC Group.

Veel 2014. aasta algul anti Eestis tööd 1173 inimesele, kuid sama aasta lõpus suleti kulude kärpimise eesmärgil Haapsalu tehas. 2017. aasta märtsis suleti ka Keila tehas ning viidi tööjõumahukam tootmine Leetu ja Venemaale. Eestisse on jäänud ainult tootearenduse, IT, finants- ja personalihaldusega tegelev osakond, mis pakub tööd ligi sajale inimesele.

## Viited

## Välislingid
*http://www.pkcgroup.com/about-pkc/careers/europe/estonia.html
Alexander (Isenburg)

**Alexander Wolfgang Georg Paul Maria Prinz von Isenburg** (sündinud 16. juunil 1969 Frankfurdis) on Isenburgi vürstliku perekonna pea ja titulaarne Isenburgi vürst alates 5. maist 2018.

Tema vanemad on vürst Franz Alexander (1943–2018) ja Saurma krahvinna Christine (sündinud 1941).

14. juunil 2014 Isenburgis (tsiviilabielu) ja 12. juulil 2014 Frauenwörthis (kiriklik laulatus) abiellus ta Dr. med. Sarah Lorenziga (sündinud 12. veebruaril 1981 Münchenis), neil on kaks tütart:

*Alix Imagina Blanca Irmingard Maria (sündinud 24. novembril 2015 Münchenis)
*Zita Maria Immaculata Elisabeth Irina (sündinud 5. jaanuaril 2017 Münchenis)

## Välislingid
*Fürstenhaus Isenburg
Joachim Murat

**Joachim Murat** (25. märts 1767 La Bastide-Fortunière – 13. oktoober 1815 Pizzo) oli prantsuse sõjaväelane ja üks silmapaistvamaid Napoleoni kindraleid.

Ta nimetati 1804. aastal Prantsusmaa marssaliks ning osales edukalt mitmetes Napoleoni sõdades. Aastatel 1806–1808 oli ta Bergi ja Kleve suurhertsog ning 1808–1815 Napoli kuningas (ametlikult Mõlema Sitsiilia kuningas), valitsejanimega **Gioacchino Napoleone**. 

Murat oli tuntud oma julguse, ratsaväe juhtimise oskuste ning ekstravagantse riietumisstiili poolest. Ta oli ka Napoleoni õemees, olles abielus viimase õe Caroline Bonaparte'iga. Pärast Napoleoni kukutamist püüdis Murat oma trooni taastada, kuid vangistati ja hukati Itaalias 1815. aastal.

## Abielu ja järglased
Joachim Murat abiellus 20. jaanuaril 1800 Caroline Bonaparte'iga, kes oli keiser Napoleon I noorim õde. Abielu tugevdas Murati sidet Napoleoniga ja aitas tal tõusta kõrgetele ametikohtadele nii sõjaväes kui valitsemises.

Abielust sündis neli last:
* Achille Murat (1801–1847) – vürst Murat, elas hiljem Ameerika Ühendriikides, kus sai naturalisatsiooni korras USA kodanikuks ja tegutses poliitikas
* Laetitia Murat (1802–1859) – abiellus Guido Talleyrand-Périgord’iga, kes kuulus tuntud diplomaatide suguvõsasse
* Lucien Murat (1803–1878) – Pontecorvo vürst, alates 1847 ka vürst Murat, poliitik, hiljem ka Prantsusmaa senaator Teise Keisririigi ajal
* Louise Murat (1805–1889) –  abiellus Gaétan de Lavallette'iga ja kuulus Prantsuse aadliringkondadesse

Caroline oli poliitiliselt aktiivne ja osales aktiivselt Napoli kuningriigi siseasjades, eriti ajal, kui Joachim osales sõjakäikudel. Pärast Joachimi hukkamist 1815. aastal elas Caroline eksiilis ja suri 1839. aastal.

## Viited
Joachim Murat (täpsustus)

**Joachim Murat** on järgmiste isikute nimi:

*Joachim Murat (1867–1815), esimene vürst Murat, Prantsusmaa marssal, Bergi suurhertsog 1806–1808, Napoli (tegeliku tiitliga Mõlema Sitsiilia) kuningas 1808–1815
*Joachim Joseph André Murat (1828–1904), krahv, poliitik
*Joachim Murat (1834–1901), neljas vürst Murat, brigaadikindral, esimese vürsti pojapoeg
*Joachim Murat (1856–1932), viies vürst Murat, eelmise poeg
*Joachim Murat (1885–1938), kuues vürst Murat, eelmise poeg
*Joachim Murat (1920–1944), seitsmes vürst Murat, eelmise poeg
*Joachim Murat (sündinud 1944), kaheksas vürst Murat ja praegune vürstliku perekonna pea, eelmise poeg
*Joachim Murat (sündinud 1973), Pontecorvo prints, eelmise poeg
Ants Repnau

**Ants Repnau** (kuni 1940 **Arthur Repnau**) (30. august 1914 Tallinn – 3. juuni 2002 Simi Valley, California, Ameerika Ühendriigid) oli eesti lendur (lipnik, 1939; nooremleitnant, 1940).

Ta lõpetas 1937. aastal Eesti sõjaväe lennukooli lendur-allohvitserina. Hiljem lõpetas ka sõjakooli ning ülendati leitnandiks.

Eesti vabatahtlike lennuüksuse asutamisel Saksa mereväe koosseisus 1942. aasta alguses, oli ta selles üksuses üks esimesi vabatahtlikke lendureid.

1943. aastal tunnustas Wehrmachti juhatus teda I klassi Raudristiga.

## Viited

## Välislingid
* Ohvitseride andmekogu: Arthur Repnau
* Foto: Ants Repnau
Piimahambad

**Piimahambad** on esimesed hambad, mis kasvavad inimestel ja enamikul teistel imetajatel enne jäävhambaid.

Inimestel hakkavad piimahambad lõikuma umbes 6 kuu kuni 1 aasta vanuselt. Need on väiksemad kui jäävhambad ning tavaliselt heleda, kergelt piimja varjundiga. Kuigi imikul ei ole alguses hambaid näha, on need juba igemetes olemas, kus nad arenevad edasi. Kõigepealt kujuneb välja hamba kroon, seejärel hakkab arenema hammaste juur.

Piimahambad võimaldavad lapsel tahket toitu närida ja on olulised ka kõne arengus. 

Umbes kuueaastaselt hakkavad piimahambad välja langema. Selleks ajaks on nende all arenenud jäävhambad, mis kasvades põhjustavad piimahammaste juurte järkjärgulise resorptsiooni (imendumise). See muudab piimahambad liikuvaks ja võimaldab neil kergesti välja langeda, et jäävhambad saaksid nende asemele kasvada.

## Viited
Jocelyne Loewen

**Jocelyne Rae Loewen** (sündinud 1. novembril 1976 Alberta provintsis) on Kanada näitleja.

## Välislingid
*
Joachim Murat (1885–1938)

**Joachim Murat** (6. august 1885 Pariis – 11. mai 1938 Pariis) oli Murat' vürstliku perekonna pea ja vürst Murat alates 2. novembrist 1932. 

Tema vanemad olid vürst Joachim (1856–1932) ja Cecile Ney d'Elchingen (1867–1960, kolmanda Elchingeni hertsogi tütar).

Ta osales Esimeses maailmasõjas ja oli 1919–1924 Labastide-Murat'st valitud Rahvuskogu liige.

13. detsembril 1927 abiellus ta Colombes'is Louise Amélie Marie Plantie'ga (1891–1978), neil oli üks poeg ja üks tütar:
*Joachim (1920–1944)
*Caroline (1921–2003)
Ivan Tšernjahhovskõi

**Ivan Danõlovõtš Tšernjahhovskõi** (ukraina keeles Іван Данилович Черняховський; venepäraselt **Ivan Tšernjahhovski**; 29. juuni 1907 Kiievi kubermang, Venemaa Keisririik – 18. veebruar 1945 Mehlsack, Ida-Preisimaa) oli ukraina päritolu Nõukogude Liidu sõjaväelane, armeekindral, kahekordne Nõukogude Liidu kangelane.

## Elukäik
Ta sündis Oksanõna külas Umanskõi maakonnas Kiievi kubermangus (praeguse haldusjaotuse järgi asub küla Umanskõi rajoonis Tšerkassõ oblastis).

Tšernjahhovskõi astus 1924. aastal vabatahtlikuna Punaarmeesse. 1928. aastal lõpetas ta Kiievi Esimese Suurtükiväekooli ja 1936. aastal Moskvas asuva Punaarmee soomustankiväe akadeemia. 1938. aasta mais määrati ta tankipolgu komandöriks, juulis 1940 Balti sõjaväeringkonnas tankidiviisi komandöri asetäitjaks ja märtsis 1941 Riias dislotseeruva tankidiviisi komandöriks.

Teises maailmasõjas oli diviisi- ja korpusekomandör, 1942–1944 armeejuhataja, 1944 Läänerinde ja 1944–1945 3. Valgevene rinde juhataja. 

18. veebruaril 1945 sai Tšernjahhovskõi surmavalt haavata Ida-Preisimaal Mehlsacki äärelinnas (praegu Pieniężno Warmia-Masuuria vojevoodkonnas Poolas).

Ta maeti Vilniuses, kuid 1992. aastal maeti ümber Moskvasse Novodevitšje kalmistule.

## Auastmed
*1936 – kapten 
*1938 – major 
*1940 – alampolkovnik 
*1941 – polkovnik (8. aprill 1941)
*1942 – kindralmajor (3. mai 1942)
*1943 – kindralleitnant (14. veebruar 1943)
*1944 – kindralpolkovnik (5. märts 1944)
*1944 – armeekindral (26. juuni 1944)

## Tunnustus
*1943 – Suvorovi ordeni 1. järk (8. veebruar 1943)
*1943 – Suvorovi ordeni 1. järk (11. september 1943)
*1943 – Nõukogude Liidu kangelane (17. oktoober 1943)
*1944 – Kutuzovi ordeni 1. järk (29. mai 1944)
*1944 – Nõukogude Liidu kangelase teine Kuldtäht (29. juuli 1944)

## Viited

## Välislingid
Eesti Investeerimispank

**Eesti Investeerimispank** (lühendatult **EstIb**) oli 1992-1998 eksisteerinud investeerimispank. 

Eesti Investeerimispanga asutas 30. juunil 1992 Eesti Pank.

1998. aastal ühines Eesti Investeerimispank Eesti Forekspangaga.

## Viited
Karl Nurk

**Karl Nurk** (24. juuni 1904 Tartu – 28. juuli 1976 Lõuna-Aafrika Vabariik) oli Eesti ja Briti sõjaväelane (kolonel). 

Ta oli üks nooremaid Vabadussõjas osalenuid, toona vaid 13-aastane. Sõtta pääsemiseks pidi ta end vanemaks valetama.

Pärast sõda lõpetas ta Hugo Treffneri Gümnaasiumi, teenis Sõjaministeeriumis ja lahkus 1924. aastal Eestist.

Hiljem teenis Aafrikas ka Prantsuse Võõrleegionis ja Briti armees. Talvesõja ajal läks Briti vabatahtlike üksuse juhina Soome. Kõigepealt saadeti ta suusatamist ja talvel sõdimist õppima. Sel ajal leppisid Soome ja Nõukogude Liit kokku vaherahus ning rindele nende üksus ei jõudnudki. Samas üksuses teenis ka vabatahtlikuna sõjaväkke astunud tulevane filminäitleja Christopher Lee.

Karl Nurk oli ka kirglik jahimees, jahtides muude loomade seas ka elevante ja lõvisid.

Tema isa oli Karel August Nurk ja ema Ernestine Josephine Västrik. Tal oli õde Helmi Nurk ja vend Richard Nurk.

## Viited

## Välislingid
* https://ekspress.delfi.ee/kuum/eestlasest-lovikutt-kes-vangistas-itaalia-kindrali?id=68458949
The Bonnie Banks o' Loch Lomond

**"The Bonnie Banks o' Loch Lomond"**, lühidalt **"Loch Lomond"**, on traditsiooniline šoti laul (Roud No. 9598), mis ilmus trükis 1841. aastal laulutekstikogumikus "Vocal Melodies of Scotland". 

Lustlik laulupala räägib kuulsusrikkast Lomondi järvest, mis asub Dunbartonshire'i ja Stirlingshire'i maakonna vahel ning on Šotimaa suurim *[[Järv|loch]]*.

## Vaata ka
*Loch Lomond

## Viited
Marko Arnautović

**Marko Arnautović** (sündinud 19. aprillil 1989 Floridsdorfis) on Austria jalgpallur, kes mängib ründajana Itaalia kõrgliiga klubis Milano Inter (laenul Bolognast) ja Austria jalgpallikoondises.

Ta alustas profikarjääri 2006. aastal Hollandis Twentes. Läbimurde tegi ta hooajal 2008–09, kui ta lõi Hollandi kõrgliigas 12 väravat. Hooaja 2009–10 veetis ta laenul Itaalia kõrgliiga klubis Milano Inter, kuid sai sel hooajal Itaalia liigas platsile vaid kolmel korral.

2010. aasta juunis sõlmis ta nelja-aastase lepingu Saksamaa Bundesliga klubiga Bremeni Werder. Bremeni Werderis mängis ta järgmised kolm hooaega. 2013. aasta septembris siirdus ta Inglismaale, liitudes kõrgliiga klubiga Stoke City. Esimese värava lõi ta Inglise kõrgliigas sama aasta 26. oktoobril mängus Manchester Unitedi vastu. Hooajal 2015–16 lõi ta liigas 11 väravat.

2017. aasta juulis sõlmis ta viie-aastase lepingu Inglismaa kõrgliiga klubiga West Ham United. Ülemineksumma oli 20 miljonit naelsterlingit, mis oli klubi suurim ost. Ka hooajal 2017–18 lõi ta liigas 11 väravat. 2018. aastal valiti ta West Ham Unitedi aasta mängijaks.

2019. aasta juulis suundus ta Hiina kõrgliigasse ja liitus 22,4 miljoni naelsterlingi eest Shanghai SIPG-iga.

2021. aasta augustis sõlmis ta kaheaastase lepingu Bolognaga. Suvel 2023 siirdus ta laenulepingu alusel Milano Interisse ning Inter võttis kohustuse tema mängijaõigused osta.

Austria jalgpallikoondises tegi Arnautović debüüdi 11. oktoobril 2008 mängus Fääri saarte vastu. Esimese värava lõi ta koondise särgis 8. oktoobril 2010 EM-i valikmängus Aserbaidžaani vastu. 2021. aasta Euroopa meistrivõistluste esimeses alagrupimängus lõi ta värava Põhja-Makedoonia vastu. Ta kuulus ka Austria koondisse 2016. aasta Euroopa meistrivõistlustel.

2018. aastal valiti Arnautović Austria aasta jalgpalluriks.

## Viited

## Välislingid
Rotax E-RAVE

**Rotax E-RAVE**  ehk Rotaxi reguleeritav muudetav väljalase (Rotax Adjustable Variable Exhaust), on süsteem, mille käigus muudetakse kahetaktilise mootori väljalaske geomeetriat ning süüte ajastust, mille tulemusena saadakse parem jõudlus. E-RAVE süsteemiga mootoreid kasutatakse Rotaxi mootorsaanide ja kardi mootorite puhul.

## Mootori põhimõte
Kahetaktilises mootoris toimub töötakt ühe väntvõlli pöörde vältel ehk iga kord, kui kolb alla liigub. Kahetaktilise mootori kasutegur on tunduvalt suurem kui neljataktilisel.

Kahetaktilisel mootoril sisselaske ja survetakt kattuvad, samuti ka töö- ja väljalasketakt. Kaks protsessi toimub ühe kolvikäiguga. Kolb liigub alumisest asendist ülemisse ja tekitab väntvõllipoolses osas hõrenduse.

Teatud kolvi asendi korral avab kolvi alumine serv silindris oleva akna ning küttesegu voolab hõrenduse tõttu silindri aknast väntvõlli ruumi, mida nimetatakse mootori karteriks. Samal ajal surutakse kolvi ees olev küttesegu kokku.

Kolvi jõudmisel ülemisse surnud seisu süüdatakse kokkusurutud segu ja algab töötakt. Kolb liigub allapoole, suleb oma alumise servaga sisselaske akna ning algab küttesegu eelnev kokkusurumine karteris.

Veel allapoole liikudes avab kolb oma ülemise servaga silindris oleva väljalaskeakna. Väljalaskeaknast väljuvad surve all olevad läbipõlenud gaasid, mille väljavoolamine jätkub veel ka kolvi üles liikumisel seni, kuni kolb suleb oma ülemise servaga väljalaskeakna.

## E-RAVE
E-RAVE süsteem hakkab tööle alates 7600 või 7900 pöördest. Süsteemi tööle hakkamisel peatab juhtaju signaal ventiili, mis avaneb ja laseb positiivse survel liikuda klappi, mille käigus klapp avaneb. Klapi lahtine asend tagab parema jõudluse kõrgematel pööretel.

Pöördeid vähendades saadab juhtaju signaali klappi, kus ventiil suletakse ning klapp liigub kinnisesse asendisse. Kui klapp on kinnises asendis ja ajastust muudetakse, on mootoril parem jõudlus, mis tagab parema kiirenduse.

Klapi avanemist on võimalik muuta, lisades juhtajule lisajuhtme. Siis avaneb klapp 7600 pöörde asemel 7900 pöördest.

E-RAVE koosneb väljalaskefaasis olevast klapist, magnetventiilist ja elektroonilisest juhtajust.

### Väljalaskeklapp
Väljalaskeklapp ehk jõuklapp, asetseb väljalaskefaasis. Klapp koosneb vedrust, metall-labast ja voolikust, mis on ühendatud magnetventiiliga. Klapi ülesanne on avada ja sulgeda laba vastavalt magnetventiili survele.

### Magnetventiil
Magnetventiil on ühendatud karterist tuleva voolikuga ja väljalaskeklapiga. Ventiil võtab surve karterist ning suunab selle vastavalt survele väljalaskeklappi. Magnetventiili avanemist ja sulgemist juhib juhtaju.

### Elektrooniline juhtaju
Juhtaju töötab akust võetaval voolul. Aju kontrollib kütuse süütamise ajastust. Aju võtab signaali karterist ning vastavalt vända positsioonile süütab sädeme. Samuti avab juhtaju magnetventiili vastavalt mootori pööretele.

## Viited
Kuumaõhupuhur

**Kuumaõhupuhur** ehk kuumaõhupüstol, ehk tehniline föön tekitab õhuvoolu, mis on kuumutatud temperatuurini umbes 300-500 ° C, kuid madala kiirusega. Tehniliste föönide erinevatel mudelitel võib olla ka madalam õhutemperatuuri režiim, näiteks 50 ° C. On mudeleid, mis võimaldavad saada õhku temperatuuriga 50–650 ° C sammuga 10 ° C või pidevalt reguleeritavat. Mõned mudelid võimaldavad õhuvoolu reguleerida.  

## Rakendused

Ehituses kasutataval tehnilisel föönil on palju rakendusi, sealhulgas:

*Kuivatamine
* Liimide eelkuumutamine enne pealekandmist (sealhulgas pinnale, millele need peale kantakse)
* Liimikihi kuumutamine enne liimitud osade eraldamist (näiteks kleebiste eemaldamine);
* Enne nende lahtivõtmist soojendati mõned eemaldatavad metallühendused;
* Kuumutatud termoplastsed osad nende kuju saamiseks (näiteks torude painutamine või istutamine);
* Küttekatted lakkidest ja värvidest nende eemaldamiseks;
* Metallide jootmine ja õhendamine;
* Keevitamine (peamiselt termoplastid);
* Termoplastsete hermeetikute pealekandmine;
* Juhtmete termoreaktiivse elektriisolatsiooni maandumine;
*Kivisöe süttimine;
* Külmutatud veetorude kütmine;
* Kuumutav polüester või epoksü kiiremaks karastamiseks.

## Viited
Târgu Cărbunești

**Târgu Cărbunești** on linn Rumeenias Gorji maakonnas. Linn asub ajaloolises Olteenia piirkonnas.

Linna haldusalasse kuulub 10 küla: Blahnița de Jos, Cărbunești-Sat, Cojani, Crețești, Curteana, Floreșteni, Măceșu, Pojogeni, Rogojeni ja Ștefănești.

Asulat on ürikutes esimest korda mainitud 1480. aastal, linnaõigused 1968. aastal.

2011. aasta rahvaloenduse andmetel oli Târgu Cărbunești elanikest rumeenlasi 89,19%, mustlasi 6,94% ja teistest rahvustest inimesi 0,03%. Rahvus oli teadmata 3,82%-l inimestest.

## Galerii

RO GJ Targu Carbunesti Strada Trandafirilor (1).JPG
RO GJ Targu Carbunesti str Eroilor (4).jpg
RO GJ Targu Carnunesti str Gilort (5).jpg


## Viited
Buhuși

**Buhuși** on linn Rumeenias Bacău maakonnas. Linn asub ajaloolises Moldova piirkonnas Bistrița jõe ääres, Bacăust ligikaudu 24 km loodes.

Linna haldusalasse kuulub kaks küla: Marginea ja Runcu.

Ürikutes mainitakse asulat esimest korda 1438. aastal, linnaõigused sai 1930. aastal.

2011. aasta rahvaloenduse andmetel oli Buhuși elanike arv 14 562, neist 81,28% rumeenlasi, 8,68% mustlasi ja 0,23% teistest rahvustest inimesi. Rahvus oli teadmata 9,79%-l inimestest.

## Galerii

Monument_Buhuşi.jpg
AF de Buhuşi.jpg
Spital Buhuşi.jpg


## Viited

## Välislingid
Estviking

**Estviking** oli Eesti-Norra ühisettevõte, kus toodeti käsitöölõnga.

Ettevõte asutati 1980. aastate lõpus Haapsalus ja asutajad olid Eesti poolt vabrik Sulev ja Norra poolt ettevõtja Finn Radman.

1990-1993 oli ettevõtte tegevdirektor Arder Väli.

## Viited
Loch Lomond

**Loch Lomond** (gaeli keeles *Loch Laomainn* ehk *[[Jalakas (perekond)|jalakate]] järv*) on kuni 153 meetrit sügav järv, mis paikneb Põhja-Šoti mägismaa piirialal, Šotimaa suurimast linnast Glasgow'st põhjas. Suurbritannia saare suurim sisejärv moodustab 71 km² suuruse pindala, maksimaalse pikkusega 36,4 km.

## Loodushoid
Järve kallastel on telkimine ja prügistamine keelatud.

## Vaata ka
*Ben Lomond
*Loch Lomondi destilleerimiskoda
*Loch Ness
Jüri Arusoo

**Jüri Arusoo** (sündinud 16. märtsil 1949 Tartus) on eesti ajakirjanik ja diplomaat. Ta on töötanud ajalehe Noorte Hääl ja ajakirja Aja Pulss toimetuses ning Eesti Vabariigi Välisministeeriumis.
Ben Lomond

**Ben Lomond** (gaeli keeles *Beinn Laomainn* ehk *märgutule mägi*) on 974-meetri kõrgune mägi Põhja-Šoti mägismaal Lomondi järve idakaldal.

## Vaata ka
*Loch Lomond
Skanska EMV

**Skanska EMV AS** on Eesti ehitusettevõte. Ettevõte kuulub rahvusvahelisse kontserni Skanska.

Skanska EMV asutati 2000, kui ühinesid AS EMV, Skanska Ehituse AS ja AS EMV Soilmec..

## Viited
Sweco Projekt

**Sweco Projekt AS** on Eesti ehitusettevõte, mis on keskendunud projekteerimisele. Ettevõte projekteerib muu hulgas vee- ja keskkonnaehitisi, ehituskonstruktsioone, tehnosüsteeme, auto-, rongiteesid. Sweco Projekt kuulub rahvusvahelisse kontserni Sweco.

Sweco Projekt asutati 2006, kui ühinesid AS Eesti Projekt, AS ETP Grupp ja AS Sweco Eesti.

## Viited

## Välislingid
*Sweco EST OÜ ja SWECO Projekt AS ühine veeb
*swecoestonia, instagram.com
Järeldoktor

**Järeldoktor** (inglise keeles *postdoctoral fellow*, kõnekeelne lühend *postdoc*) on pärast doktorikraadi kaitsmist iseseisvat teadlaskarjääri alustav teadlane, kelle uurimistööd (nn järeldoktoriprogrammi) rahastatakse enamasti spetsiaalse järeldoktoritoetuse abil.  

Üldiselt eeldatakse järeldoktoritelt rahvusvahelist mobiilsust, mis tähendab seda, et ühes riigis doktorikraadi kaitsnud teadlane suundub järeldoktoriprogrammi mõnda teise riiki. Ühe järeldoktoriprogrammi kestus on enamasti kaks kuni kolm aastat, kuid üks isik võib järjest läbida ka mitu järeldoktoriprogrammi, sel juhul enamasti eri riikides või eri teadus- ja arendusasutuste juures. Pärast järeldoktoriprogrammi saab teadlane liituda teadurina mõne uurimisrühmaga või asuda looma oma uurimisrühma. 

Eesti järeldoktoritoetusi annab välja Eesti Teadusagentuur nii Eestist mõnda välisriiki suunduvatele kui ka mõnest välisriigist Eestisse tulevatele teadlastele. 

## Viited
  

## Välislingid
*Eesti Teadusagentuuri uurimistoetused
*Eesti Teadusagentuuri mobiilsustoetused
Läti Entomoloogiaühing

**Läti Entomoloogiaühing** (*Latvijas Entomoloģijas biedrība*, *The Entomological Society of Latvia*) on Lätis tegutsev entomoloogiaühing.

Ühing on loodud aastal 1951. Ta haarab entomolooge, arahnolooge ja teisi selgrootute uurijaid. 

Eesti entomoloogie koondab Eesti Looduseuurijate Seltsi entomoloogiasektsioon.

## Läti Aasta putukad
Ühing tegeleb Läti Aasta putuka valimisega alates 1999. aastast. 

## Välislingid
*Ühingu koduleht
Teadlaskarjäär

**Teadlaskarjäär** (inglise *research career*) tähistab üksiku teadlase (üldisemalt teadus- ja arendustegevuses hõivatud töötaja) liikumist ajas ning eri ametikohtade, asutuste ja ka sektorite vahel.

Euroopa teadusruumis kasutatakse üldiselt Euroopa Komisjoni määratletud teadlaskarjääri jaotust neljaks astmeks:  
 
* **R1** (*First Stage Researcher*) – alustav teadlane, kes pole veel doktorikraadi kaitsnud; doktoriõppe üliõpilane ehk doktorant.
* **R2** (*Recognised Researcher*) – doktorikraadi kaitsnud teadlane, kes alustab iseseisvat teadlaskarjääri, kuid töötab veel kogenuma kolleegi või mentori juhendamisel. 
* **R3** (*Established Researcher*) – iseseisvalt töötav teadlane, kes võib olla nii uurimisrühma liige kui ka juht.
* **R4** (*Leading Researcher*) – etableerunud, oma eriala juhtiv, rahvusvaheliselt tunnustatud teadlane.

Paljudes riikides on teadlaskarjääri astmed (enamasti R3 ja R4) jagatud omakorda alamastmeteks (nt nooremteadur, teadur, vanemteadur, juhtivteadur).

Teadlaskarjääriga on seotud ka **[[tenuur]]** (inglise *tenure*) ehk püsiv kohakindlus kõrgematele teadlaskarjääri astmetele jõudnud teadlastele (vastandina teaduse rahastuse projektipõhisusest tingitud teadlaste tähtajalistele töölepingutele).

Nn **teadlaskarjääri mudeli** all mõistetakse vastavas riigis kehtivat süsteemi teadlaskarjääri toetamiseks.

Sageli kasutatakse teadlaskarjääri sünonüümina mõistele **akadeemiline karjäär**, mis siiski on laiem ja hõlmab lisaks teadlase ametikohtadele ka õppejõu ametikohti (nt lektor, dotsent, professor).

## Karjääri kestus
2024. aastal ilmunud uuringu kohaselt piirdub ligi poolte teadlaste karjäär vähem kui kümne aastaga ning naisteadlased lahkuvad valdkonnast meestest sagedamini. Uuring lähtus Scopuse ja selles leiduva ligi 400 000 teadlase andmetest 38 riigi erinevatest valdkondadest. Kolmandik teadlasi tegi karjääripöörde viie aasta jooksul pärast oma esimese artikli ilmumist. 2000. aastal alustanutest lõpetas kolmandik avaldamise viie aasta jooksul. Kümne aasta möödudes olid sellest rühmast teadlaskarjäärist loobunud pea pooled teadlased. Aastaks 2019 ei avaldanud neist enam ühtegi uurimust pea kaks kolmandikku.

## Viited
Jaufré Rudel

**Jaufré Rudel** (prantsuspäraselt Geoffroi; u 1100 – u 1147) oli Lõuna-Prantsusmaa aadlik ja üks varasemaid oksitaani keeles kirjutanud trubaduure.

## Eluloost
Jaufré Rudel on üks tuntumaid Provence'i trubaduure, seda eelkõige tänu keskajast pärit sentimentaalsele eluloojutustusele (oksitaani keeles *vida* 'elu'), mis arvatavasti ei toetu mitte faktidele, vaid lähtub selle asemel luuletaja tekstidest. Elulugu jutustab, kuidas poeet kuuleb koju pöörduvate palverändurite ja ristisõdijate jutustusi imekaunist Tripoli krahvinnast, tunneb endas tärkamas vaigistamatut igatsust daami järele, läheb ristisõtta, et pühal maal elava daamiga kohtuda, haigestub mereretkel ja sureb veidi aega pärast kohale jõudmist, kuid siiski kohale rutanud ja liigutatud krahvinna käte vahel, kes hiljem nunnaks hakkab.

Luuletaja elust pole muud teada, kui et ta oli väikese Blaya lääni isand (see võis asuda tänapäevase Blaye linnakese kandis Gironde'i departemangus) ja saatis oma onu ja läänihärrat Angoulême'i hertsogit Teises ristisõjas (1147–1149).

## Teosed
Jaufré Rudelilt on säilinud kaheksa luuletust, neli neist koos kirjapandud muusikaga. Kuulsaim tekst "Lanquand li jorn son lonc en mai" ('Kui päevad pikenevad maikuus') käsitleb kunstipäraselt nn kauge armastuse (*amor de lonh*) motiivi ja võib olla olnud lähtepunktiks ülalkirjeldatud eluloole.

## Muud
Romantismiperioodil sai Jaufré Rudeli liigutav lugu tuntuks väljaspool Prantsusmaad ja sellest kirjutasid luuletusi Heinrich Heine, Robert Browning, Algernon Swinburne, Ludwig Uhland, Giosuè Carducci ja teised.

Edmond Rostand kirjutas tema loo ainetel neljavaatuselise värssdraama "La Princesse lointaine", mis esietendus 1895. aastal Pariisis.

Jaufré Rudeli eluloo ainetel on Prantsusmaal elav soome nüüdishelilooja Kaija Saariaho loonud ooperi "L'Amour de loin" ('Kauge armastus'), mis esietendus 2000. aastal Salzburgi festivalil.

## Viited

## Välislingid
* Gert Pinkernell. Namen, Titel und Daten der französischen Literatur. Õppematerjal romanistikakursuse jaoks (saksa keeles)
* Kõik Jaufré Rudeli tekstid, kaks koos helinäitega (ingliskeelse tõlkega)
* Youtube: "Lanquan li jorn son lonc en may" esitus, 2013
* H. Heine luuletus "Geoffroh Rudel und Melisande von Tripoli" (1851) Vikitekstides
Jan Boklöv

**Jan Mauritz Boklöv** (sündinud 14. aprillil 1966 Koskullskulles Gällivare vallas Norrbotteni läänis) on endine Rootsi suusahüppaja.

Boklöv võitis 1988/1989 hooaja maailma karikasarja suusahüpetes.

Boklöv oli 1980. aastate lõpul ja 1990. aastate algul tuntud kui uudse V-stiili kasutaja ja populariseerija. Tema hüpped olid pikad, kuid kohtunikud pidasid tema stiili halvaks, mis vähendas Boklövi võimalusi võistelda kõrgete kohtade pärast. Hiljem sai V-stiil üldlevinuks.
Eesti Kaupmeeste Liit

**Eesti Kaupmeeste Liit** on Eesti kaupmehi ühendav organisatsioon.

Liit asutati 9. aprillil 1996.

## Asutajaliikmed
*Tallinna Kaubamaja AS
*AS Tartu Kaubamaja
*AS Mööblimaja
*AS Fanaal
*A&G AS
*ETK Maksimarketi AS
*AS ETK Konsum
*Viljandi Tarbijate Ühistu
*Keila Tarbijate Ühistu
*AS Estiko Kommerts
*AS Espak
*AS Veneetsia Kaupmees
*AS Torupilli Rauakaubad
*AS Baltmani rõivad
*Baltika Kaubandusgrupi AS
*Saaremaa Kaubamaja
*Tartu Kaubahall.

## Viited

## Välislingid
*Koduleht
Kauni keele auhind

**Kauni keele auhind** on Eesti välisministeeriumi välja antav auhind Eesti välisasjadega seotud inimesele tema hea eesti keele kasutuse eest.

## Laureaadid
*...
*2016 konsulaarosakonna lauaülem Tanel Jõks
*...
*2018 suursaadik Merle Pajula

## Viited
Shane Duffy

**Shane Patrick Michael Duffy** (sündinud 1. jaanuaril 1992 Derrys Põhja-Iirimaal) on Iirimaa jalgpallur. Ta mängib kaitsjana Inglismaa esiliigaklubis Norwich City ja Iirimaa jalgpallikoondises.

Ta alustas klubikarjääri Inglismaal Evertonis, millega liitus 2008. aastal. Evertoni põhimeeskonnas sai ta mänguaega harva ning veetis hooaja 2011–12 laenul Inglismaa kolmanda liiga klubis Scunthorpe United ja hooaja 2013–14 esiliigas Yeovil Townis. 2014. aastal sõlmis ta püsiva lepingu Inglismaa esiliigaklubiga Blackburn Rovers, kus mängis kokku kaks hooaega.

2016. aasta augustis sõlmis ta nelja-aastase lepingu  Brighton & Hove Albion. Esimese hooaja mängus Duffy klubiga Inglismaa esiliigas, kus saadi teine koht ja tõusti kõrgliigasse. Esimese värava Inglismaa kõrgliigas lõi ta 19. augustil 2018 mängus Manchester Unitedi vastu. 2019. aastal valiti ta Brighton & Hove Albioni aasta mängijaks. 2020. aasta septembris suundus ta üheks hooajaks laenule Šotimaa kõrgliiga klubisse Celtic. 2022. aasta augustis läks ta laenule Inglismaa kõrgliigaklubisse Fulhami, kellega sõlmis 2023. aasta alguses püsiva lepingu.

2023. aasta juunis sõlmis ta kolmeaastase lepingu Norwich Cityga.

Duffy on mänginud Põhja-Iirimaa noortekoondistes, kuid täiskasvanuna otsustas hakata esindama Iirimaad, kuna ta on iiri päritolu. Debüüdi Iirimaa jalgpallikoondises tegi ta 2014. aasta juunis sõprusmängus Costa Rica vastu. Esimese värava lõi ta koondise särgis 2. septembril 2017 MM-i valikmängus Gruusia vastu. Ta kuulus Iirimaa koondisse 2016. aasta Euroopa meistrivõistlustel.

## Viited

## Välislingid
Suurbritannia majandus

**Suurbritannia majandus** on kõrgelt arenenud ja turule orienteeritud. Suurbritannia majandus on maailmas viies majandus nominaalse SKT poolest, üheksas ostujõu pariteedi järgi, 20. SKT elaniku kohta. Suurbritannia toodab 3,5% kogu maailma SKT-st.

2016. aastal oli Suurbritannia maailmas kümnes kaupade eksportimisel ja viies suurim importija maailmas. Suurbritannia oli ka maailmas teine riik välismaistete investeeringute poolest. Suurbritannia majandus on üks maailma kõige globaliseerunumaid majandusi. Riigi majanduse osad on Inglismaa, Põhja-Iirimaa, Walesi ja Šotimaa majandus.

Suurbritannia valuuta on Suurbritannia naelsterling, mis on Ameerika Ühendriikide dollari, euro ja Jaapani jeeni järel maailma suuruselt neljas reservvaluuta ning on samuti üks kümnest kõige väärtuslikumast valuutast maailmas.

Suurbritannia on Rahvaste Ühenduse, Euroopa Liidu (praegu kuni 30. märtsini 2019), G7, G20, Rahvusvahelise Valuutafondi, Euroopa Julgeoleku- ja Koostööorganisatsiooni, Maailmapanga, Maailma Kaubandusorganisatsiooni, Aasia infrastruktuuriinvesteeringute panga ja ÜRO liige.

## Majandus piirkonniti
Suurbritannia majanduse tugevus on riigiti ja piirkonniti erinev. Välja arvatud Põhjamere nafta ja gaasi mõju (mis on liigitatud ametlikuks statistikaks ekstra regiooni järgi), on Inglismaal suurim brutolisandväärtus (WVA) ja Walesi majandus on Suurbritannia kõige nõrgem.

## Viited
Surnud 1976

*Siin on loetletud [[1976]]. aastal surnud tuntud isikuid ja loomi. *

## Jaanuar
*12. jaanuar – Agatha Christie, inglise kirjanik 
*13. jaanuar – Hans Vanaveski, Eesti sõjaväelane
*23. jaanuar – Paul Robeson, ameerika laulja, atleet ja näitleja

## Veebruar
*14. veebruar – Hubert Aumere, eesti viiuldaja
*23. veebruar – Kálmán Kalocsay, ungari esperantist, luuletaja ja tõlkija

## Märts
*1. märts – Eduard Selleke, eesti fotograaf
*3. märts – Pierre Molinier, prantsuse maalikunstnik ja fotograaf
*5. märts – Otto Tief, eesti jurist ja poliitik 
*8. märts – Alfons Rebane, eesti sõjaväelane, kolonel
*10. märts – Andris Andreiko, läti kabetaja

## Aprill
*1. aprill – Max Ernst, saksa kunstnik
*10. aprill – Richard Maasing, Eesti sõjaväelane
*12. aprill – Chrístos Kákalos, kreeka kaljukitsekütt ja mägijuht

## Mai
*7. mai – Viktor Beljajev, Nõukogude Liidu arabist
*11. mai – Alvar Aalto, soome arhitekt ja disainer
*26. mai – Martin Heidegger, saksa filosoof

## Juuni
*13. juuni – Géza Anda, Šveitsi pianist

## Juuli
*8. juuli – Vivien Leigh, inglise näitleja
*28. juuli – Karl Nurk, Eesti ja Briti sõjaväelane, Vabadussõja veteran (72)
*29. juuli – Ljubov Rimm, eesti päritolu Nõukogude Liidu luuraja

## August
*8. august – Jukk Reintam, eesti autosportlane

## September
* 9. september – Mao Zedong, Hiina Kommunistliku Partei juht
* 18. september – Ilmar Vooremaa, eesti arst
* 26. september – August Arumäe, eesti vaimulik
* 28. september – Julius Elango, eesti kooliõpetaja, karskustegelane, ajakirjanik

## Oktoober
*23. oktoober – Alfrēds Vinters, Läti helilooja

## November
* 9. november – Bernard Rein, Eesti jalgpallur
* 4. detsember – Benjamin Britten, briti helilooja

## Detsember
* 20. detsember – Claes Gripenberg, Soome sõjaväelane
* 24. detsember – Duarte Nuno, Portugali kuningliku perekonna pea
* 26. detsember – Wilhelm Wrangell, Eesti poliitik
* 29. detsember – Ferdinand Saukas, Eesti diplomaat
Eesti Looduseuurijate Seltsi entomoloogiasektsioon

**Eesti Looduseuurijate Seltsi entomoloogiasektsioon** on Eesti Looduseuurijate Seltsi sektsioon, mis koondab Eesti entomolooge.

Sektsioon on asutatud 1937. aastal.

## Publikatsioonid
**[[Faunistilisi märkmeid]]*, 1959–1971, teaduslike tööde kogumik, kokku ilmus 4 numbrit
**Entomoloogiasektsiooni teated*, 1980–1985, infoleht, mida ilmus 5 numbrit 
**[[Lepidopteroloogiline Informatsioon]]*, ilmub aastast 1982, alates 12. numbrist nimega *Lepinfo* (hiljem koostöös Eesti Lepidopteroloogide Seltsiga).

## Välislingid
*Entomoloogiasektsiooni koduleht
Visselhövede

**Visselhövede** on linn Saksamaal Alam-Saksi liidumaal Rotenburgi kreisis.

Linna pindala on 158,85 km². 31. detsembril 2017 elas seal 9747 inimest.

Visselhövede kuulus 1180. aastal loodud Verdeni vürstlikku piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – selle katkestas Taani okupatsioon (1712–1715) – ja 1715. aastast Hannoveri krooniga. Hannoveri kuningriik liidendas vürstkonna reaaluniooni ja vürstlikust territooriumist, sealhulgas Visselhövedest, sai uue 1823. aastal loodud Stade regiooni osa.

## Vaata ka

* Visselhövede jaam

## Viited

## Välislingid

* www.visselhoevede.de
Jordan Ayew

**Jordan Pierre Ayew** (sündinud 11. septembril 1991 Marseilles Prantsusmaal) on Ghana jalgpallur. Ta mängib ründajana Premier League'i klubis Crystal Palace ja Ghana jalgpallikoondises.

Ta alustas profikarjääri 2009. aastal kodulinnas Marseille Olympique'is, kellega mängis Prantsusmaa kõrgliigas kokku viiel hooajal. Hooaja 2013–14 teise poole mängis ta laenulepinguga Sochaux-Montbéliardis. Järgmisel hooajal mängis ta Lorientis ning lõi sel hooajal Prantsusmaa kõrgliigas 12 väravat.

Alates hooajast 2015–16 on Ajew mänginud Inglismaa liigasüsteemi klubides. Esimesed poolteist aastat mängis ta Aston Villas ja järgmised poolteist aastat Swansea Citys. Hooajal 2018–19 alguses läks ta laenule Crystal Palace'i, sõlmides 2019. aasta juulis klubiga püsiva lepingu. 2020. aastal valiti ta Crystal Palace'i aasta mängijaks.

Ghana jalgpallikoondises tegi ta debüüdi 5. septembril 2010 mängus Svaasimaa vastu. Esimese värava lõi ta koondise särgis 1. juunil 2012 MM-i valikmängus Lesotho vastu. 2015. aasta Aafrika rahvaste karikavõistluste poolfinaalis lõi ta värava Ekvatoriaal-Guinea vastu. 2017. aasta Aafrika rahvaste karikavõistluste veerandfinaalis lõi ta värava Kongo DV vastu. 

## Isiklikku
Tema isa Abedi Pele oli üks kuulsamaid Aafrika jalgpallureid. Ka tema vennad André ja Ibrahim Ayew on jalgpallurid.

## Saavutused
;Olympique de Marseille
*Ligue 1: 2009–10
*Coupe de la Ligue: 2010, 2011, 2012
*Trophée des Champions: 2010, 2011

## Välislingid
Gnarrenburg

**Gnarrenburg** on vald Saksamaal Alam-Saksi liidumaal Rotenburgi kreisis.

Valla pindala on 122,91 km². 31. detsembril 2017 elas seal 9222 inimest. Vald asub umbes 15 km Bremervördest edelas ja 40 km Bremenist kirdes.

Gnarrenburg kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.

## Viited

## Välislingid
* www.gnarrenburg.de
Pierre Richard

**Pierre Richard** (sündinud 16. august 1934 Valenciennes) on prantsuse näitleja, filmirežissöör ja stsenarist. 

Peamiselt on Richard tuntud rollide poolest komöödiafilmides.

## Filmirolle
* 1972 "Pikk blond mees, must king jalas" – François Perrin, režissöör Yves Robert
* 1974 "Pikk blond mees tuleb tagasi" – François Perrin, režissöör Yves Robert
* 1976 "Mängukann" – François Perrin, režissöör Francis Veber
* 1980 "Vihmavarjutorge" – Grégoire Lecomte, režissöör Gérard Oury
* 1981 "Hädavaresed" - François Perrin, režissöör Francis Veber
* 1983 "Isad" – François Pignon, režissöör Francis Veber
* 1986 "Pagejad" – François Pignon, režissöör Francis Veber

## Välislingid
*
Scheeßel

**Scheeßel** on vald Saksamaal Alam-Saksi liidumaal Rotenburgi kreisis.

Valla pindala on 149,70 km². 31. detsembril 2017 elas seal 12 934 inimest. Vald asub Wümme jõe ääres, umbes 10 km Rotenburgist kirdes, 45 km Bremenist idas ja 70 km Hamburgist edelas.

Scheeßel kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. Hannoveri kuningriik liidendas vürstkonna reaaluniooni ja vürstlikust territooriumist, sealhulgas Scheeßelist, sai 1823. aastal loodud uue Stade regiooni osa.

Küla tähistas oma 1200. aastapäeva 2005. aastal. Siiski põhines see *Schesla* mainimisel teoses "Diedenhofener Kapitular", mille Karl Suur 24. detsembril 805 Diedenhofenis (nüüd Thionville) välja andis, ja on konkureerivaid teooriaid, et kus Schesla olla võis.

## Sõpruslinnad
* Tukums, Läti
* Teterow, Saksamaa

## Inimesi
* Paul Carell (1911–1997), natsi-propagandist, elas pärast Teist maailmasõda Scheeßelis
* Matthias Scherz (1971–), jalgpallur, mängis aastatel 1989–1994 klubis SV Rot-Weiß Scheeßel
* Elke Twesten (1963–), poliitik

## Viited

## Välislingid
* www.scheessel.de
* http://grasstrackgb.co.uk/venue-scheessel/
Keskaegne Lihula

**Keskaegne Lihula MTÜ ** on Eesti mittetulundusühing. Seltsi eesmärk on põhikirja järgi "Lihula ja ajaloolise Läänemaa kultuuripärandi uurimisele, arheoloogilisele väljakaevamisele, väljakaevatud ehituskonstruktsioonide konserveerimisele, eksponeerimisele ja korrastamisele kaasaaitamine ning kultuuripärandi tähtsuse avalikkusele teadvustamine".

Ühing asutati 1993.

1995 sai ühing Lihula mõisa omanikuks. Aastast 2008 on mõisa omanikud ühing ja Lihula vallavalitsus.

## Viited

## Välislingid
*Koduleht
Embu keel

**Embu keel** on bantu keelte kirdebantu rühma kuuluv keel, mida räägivad embud Keenia keskosas Idaprovintsis Embu maakonnas. Kõnelejaid oli 2009. aastal umbes 324 000.

## Viited

## Välislingid
*https://glottolog.org/resource/languoid/id/embu1241